DOI: 10.14457/tu.the.2018.1175
title: บุคลิกภาพห้าองค์ประกอบ ความเชื่อในอำนาจควบคุมภายใน-ภายนอก ความสามารถในการเผชิญและฟันฝ่าอุปสรรคกับความพึงพอใจในงาน: กรณีศึกษาตำรวจชั้นประทวนในสังกัดกองบังคับการตำรวจนครบาล 1

description: การวิจัยครั้งนี้มีวัตถุประสงค์เพื่อศึกษาระดับและความสัมพันธ์ระหว่างบุคลิกภาพห้าองค์ประกอบ ความเชื่อในอำนาจควบคุมภายใน-ภายนอก ความสามารถในการเผชิญและฟันฝ่าอุปสรรค และความพึงพอใจในงานของข้าราชการตำรวจชั้นประทวน สายงานป้องกันปราบปรามอาชญากรรม ประจำสถานีตำรวจนครบาลในสังกัดกองบังคับการตำรวจนครบาล 1 กลุ่มตัวอย่างมีจำนวน 300 คน ที่ได้มาจากวิธีการสุ่มตัวอย่างอย่างง่ายเครื่องมือที่ใช้ในการวิจัยเป็นแบบสอบถามแบ่งออกเป็น 5 ส่วนดังนี้ (1) แบบสอบถามข้อมูลส่วนบุคคล (2) แบบสอบถามบุคลิกภาพห้าองค์ประกอบ (3) แบบสอบถามความเชื่อในอำนาจควบคุมภายใน-ภายนอก (4) แบบสอบถามความสามารถในการเผชิญและฟันฝ่าอุปสรรค และ (5) แบบสอบถามความพึงพอใจในงาน สถิติที่ใช้ในการวิจัย ได้แก่ การแจกแจงความถี่ ร้อยละ ค่าเฉลี่ย และส่วนเบี่ยงเบนมาตรฐาน สถิติที่ใช้ในการวิเคราะห์ข้อมูล ได้แก่ การวิเคราะห์สหสัมพันธ์แบบเพียร์สัน และการวิเคราะห์สมการถดถอยพหุคูณแบบขั้นตอนจากผลการวิจัย พบว่า (1)ข้าราชการตำรวจชั้นประทวนสายงานป้องกันปราบปรามอาชญากรรม มีระดับบุคลิกภาพห้าองค์ประกอบอยู่ในระดับปานกลาง เมื่อพิจารณารายด้าน พบว่า บุคลิกภาพแบบแสดงตัว แบบประนีประนอม แบบมีจิตสำนึก อยู่ในระดับสูง แบบเปิดรับประสบการณ์ อยู่ในระดับปานกลาง และแบบหวั่นไหว อยู่ในระดับต่ำ ระดับความสามารถในการเผชิญและฟันฝ่าอุปสรรคอยู่ในระดับสูงทุกด้าน ความพึงพอใจในงานอยู่ในระดับปานกลาง และตำรวจชั้นประทวนมีความเชื่อในอำนาจควบคุมภายในร้อยละ 87.3 มีความเชื่อในอำนาจภายนอกร้อยละ 12.7(2)บุคลิกภาพห้าองค์ประกอบรายด้าน ได้แก่ ด้านบุคลิกภาพแบบหวั่นไหว ด้านบุคลิกภาพแบบแสดงตัว ด้านบุคลิกภาพแบบประนีประนอม และด้านบุคลิกภาพแบบมีจิตสำนึก มีความสัมพันธ์กับความพึงพอใจในงาน (r = -.386, p &lt; .01; r = .361, p &lt; .01; r = .432, p &lt; .01; r = .283, p &lt; .01 ตามลำดับ) ส่วนด้านบุคลิกภาพแบบเปิดรับประสบการณ์ ไม่มีความสัมพันธ์กับความพึงพอใจในงาน(3)ความเชื่อในอำนาจควบคุมภายในมีความสัมพันธ์ทางลบกับความพึงพอใจในงานโดยรวมและรายด้าน ได้แก่ ด้านลักษณะงาน ด้านผลตอบแทน ด้านโอกาสก้าวหน้า ด้านผู้บังคับบัญชา และด้านเพื่อนร่วมงาน (r = -.355, p &lt; .01; r = -.307, p &lt; .01; r = -.255, p &lt; .01; r = -.278, p &lt; .01; r = -.276, p &lt; .01; r = -.322, p &lt; .01 ตามลำดับ) ส่วนความเชื่อในอำนาจควบคุมภายนอก ไม่มีความสัมพันธ์กับความพึงพอใจในงาน (4)ความสามารถในการเผชิญและฟันฝ่าอุปสรรคโดยรวมและรายด้าน ได้แก่ ด้านการควบคุม ด้านความรับผิดชอบต่อปัญหา ด้านการเข้าถึงปัญหา และด้านความอดทน มีความสัมพันธ์กับความพึงพอใจในงานโดยรวม (r = .305, p &lt; .01; r = .307, p &lt; .01; r = .288, p &lt; .01; r = .241, p &lt; .01; r = .269, p &lt; .01 ตามลำดับ) เมื่อพิจารณารายด้านพบว่า ด้านการควบคุมมีความสัมพันธ์กับความพึงพอใจในงานโดยรวมและรายด้าน ได้แก่ ด้านลักษณะงาน ด้านผลตอบแทน ด้านโอกาสก้าวหน้า ด้านผู้บังคับบัญชา และด้านเพื่อนร่วมงาน (r = .307, p &lt; .01; r = .272, p&lt; .01; r = .135, p &lt; .05; r = .259, p &lt; .01; r = .280, p &lt; .01; r =.366, p &lt; .01 ตามลำดับ) ด้านความรับผิดชอบต่อปัญหา มีความสัมพันธ์กับความพึงพอใจในงานโดยรวมและรายด้าน (r = .288, p &lt; .01; r = .255, p &lt; .01; r = .152, p&lt; .01; r = .219, p &lt; .01; r = .287, p &lt; .01; r = .302, p &lt; .01 ตามลำดับ) ด้านการเข้าถึงปัญหามีความสัมพันธ์กับความพึงพอใจในงานโดยรวมและรายด้าน ได้แก่ ด้านลักษณะงาน ด้านโอกาสก้าวหน้า ด้านผู้บังคับบัญชา และด้านเพื่อนร่วมงาน (r = .241, p &lt; .01; r = .258, p &lt; .01; r = .206, p&lt; .01; r = .268, p &lt; .01; r = .292, p &lt; .01 ตามลำดับ) แต่ไม่มีความสัมพันธ์กับความพึงพอใจในงานด้านผลตอบแทน ส่วนด้านความอดทนมีความสัมพันธ์กับความพึงพอใจในงานโดยรวมและรายด้าน ได้แก่ ด้านลักษณะงาน ด้านโอกาสก้าวหน้า ด้านผู้บังคับบัญชา และด้านเพื่อนร่วมงาน (r = .271, p &lt; .01; r = .224, p &lt; .01; r = .315, p&lt; .01; r = .298, p &lt; .01; r = .269, p &lt; .01 ตามลำดับ) แต่ไม่มีความสัมพันธ์กับความพึงพอใจในงานด้านผลตอบแทน(5)ความเชื่อในอำนาจควบคุมภายในมีความสัมพันธ์ทางลบกับความสามารถในการเผชิญและฟันฝ่าอุปสรรคโดยรวมและรายด้าน ได้แก่ ด้านการควบคุม ด้านความรับผิดชอบต่อปัญหา ด้านการเข้าถึงปัญหา และด้านความอดทน (r = -.347, p &lt; .01; r = -.310, p&lt; .01; r= -.303, p &lt; .01; r = -.351, p &lt; .01; r = -.286, p &lt; .01 ตามลำดับ) ส่วนความเชื่อในอำนาจควบคุมภายนอก ไม่มีความสัมพันธ์กับความสามารถในการเผชิญและฟันฝ่าอุปสรรค(6)กลุ่มตำรวจชั้นประทวนที่มีความเชื่อในอำนาจภายใน พบว่า บุคลิกภาพแบบประนีประนอม ความเชื่อในอำนาจควบคุมภายใน และบุคลิกภาพแบบแสดงตัว สามารถร่วมกันทำนายความพึงพอใจในงานได้ร้อยละ 25.3 ส่วนกลุ่มตำรวจชั้นประทวนที่มีความเชื่อในอำนาจภายนอก พบว่า บุคลิกภาพแบบหวั่นไหว เป็นตัวแปรที่สามารถทำนายความพึงพอใจในงานได้ร้อยละ 26.8